DHONI
మాడ్రిడ్‌లో క్రికెట్‌ ఆడి ఉత్సాహపరిచిన ధోనీ
మాడ్రిడ్‌: టీమిండియా వన్డే,టి20 కెప్టెన్‌ ధోనీ స్పెయిన్‌లో క్రికెట్‌ ఆడుతూ కనిపించాడు.కాగా ఇటీవలే ధోనీ నేతృత్వంలోని టీమిండియా న్యూజిలాండ్‌పై వన్డే సిరీస్‌ను గెలుచుకున్న సంగతి తెలిసిందే.ధోనీ స్పెయిన్‌ రాజధాని మాడ్రిడ్‌లో క్రికెట్‌ ఆడి అభిమానులను ఉత్సాహ పరిచాడు.మాడ్రిడ్‌ క్రికెట్‌ క్లబ్‌లో సరదాగా కొద్దిసేపు క్రికెట్‌ ఆడిన ధోనీ ఆటోగ్రాఫ్‌లు ఇచ్చాడు. ధోనీ రాకను పురస్కరించుకుని మాడ్రిడ్‌ క్రికెట్‌ క్లబ్‌ అందుకు తగిన ఏర్ప్లాను ముందుగానే పూర్తి చేసింది.పిలవగానే క్రికెట్‌ క్లబ్‌కు వచ్చినందుకు క్లబ్‌ తరుపున ధన్యవాదాలు తెలుపుతున్నా మంటూ క్లబ్‌ ట్విటర్‌లో పేర్కొంది.కెప్టెన్‌ ధోనీ మాడ్రిడ్‌ క్రికెట్‌ క్లబ్‌కు రానున్న విషయాన్ని ముందుగానే తెలుసుకున్న అభిమానులు అక్కడికి పెద్ద ఎత్తున చేరుకున్నారు.కాగా 1975లో ఇంగ్లండ్‌, ఇండియా ఆటగాళ్లతో ఈ క్రికెట్‌ క్లబ్‌ ప్రారంభమైంది. కాగా 1982లో బార్సిలోనా క్రికెట్‌ క్లబ్‌ ప్రారంభించక ముందు వరకు కూడా స్పెయిన్‌ అత్యంత ప్రాచుర్యం కలిగిన ఏకైక క్రికెట్‌ క్లబ్‌ మాడ్రిడ్‌ క్రికెట్‌ క్లబ్‌.ఈ క్లబ్‌లోని కీలక ఆటగాళ్లు విదేశాలకు వెళ్లడంతో 1990 లో ఈక్లబ్‌ కనుమరుగైంది.కాగా 2014లో ధోనీ టెస్టు క్రికెట్‌కు రిటైర్మెంట్‌ ప్రకటించాడు.వచ్చే ఏడాది జనవరి 2017లో ఇంగ్లండ్‌తో జరుగనున్న వన్డే,టి20 సిరీస్‌లో ధోనీ బరిలోకి దిగుతాడు.ఆ తరువాత ఫిబ్రవరిలో జరుగనున్న విజ§్‌ు హజారే ట్రోఫీలో ఖార్ఖండ్‌ రాష్ట్రం తరుపున ఆడనున్నాడు.మాడ్రిడ్‌ క్రికెట్‌ క్లబ్‌లో ధోనీ ఎదురు చూసిన అభిమానులను ఆయన ఉత్సాహపరిచాడు.మాడ్రిడ్‌ క్రికెట్‌ క్లబ్‌ ప్రెసిడెంట్‌ జాన్‌ వుడ్‌వార్డ్‌కు బ్యాట్‌పై ధోనీ ఆటోగ్రాఫ్‌ ఇచ్చాడు.షాట్లు,డిఫెన్స్‌ ఆడుతూ ధోనీ అభిమానులను ఎంతగానో అలరించాడు.